
OBVESTILO ZA JAVNOST


Ukrepi in informacije v zvezi z dejavnostmi Simbia ter Mestno tržnico Celje ob izbruhu koronavirusa 


Celje, 16. 3. 2020 - V družbi Simbio smo za to, da bi zagotovili normalno izvajanje gospodarske javne službe zbiranja odpadkov in javne higiene ter preprečevanja širjenje virusa sprejeli določene ukrepe.

Delo smo organizirali tako, da bomo zagotovili nemoteno izvajanje naslednjih dejavnosti: zbiranje in odvoz embalaže, mešanih komunalnih odpadkov in bioloških odpadkov po sistemu odvoza od vrat do vrat, javna higiena (praznjenje koškov …) ter zaenkrat tudi praznjenje ekoloških otokov. Te dejavnosti so skladno z Uredbo o vsebini in izdelavi načrtov zaščite in reševanja določena kot ključna za delovanje države. Da jih bomo nemoteno izvajali tudi v prihodnje, smo sprejeli sklepe, ki veljajo do preklica: 


- zbirna centra za ločeno zbiranje odpadkov, ki zaenkrat ostajata odprta ob nespremenjenem delovnem času in ob dodatnih zaščitnih ukrepih (posamični vstopi, razkuževanje ...), sta: Zbirni center Žalec in Zbirni center Bukovžlak; vsi ostali zbirni centri (Vojnik, Andraž-Polzela, Vransko, Braslovče) bodo odprti samo ob sobotah po običajnem sobotnem delovnem času;
- odpoved zbiranja kosovnih odpadkov na klic;
- odpoved praznjenja greznic in MKČN po rednem programu;
- odpoved menjave posod; 
- pomladanska akcija zbiranje nevarnih odpadkov na terenu je prestavljena;
- pomladanske čistilne akcije so prestavljene 
- vloge strank sprejemamo zgolj v elektronski obliki ali po navadni pošti 
- strank na sedežu podjetja na Teharski ali v upravi na Bukovžlaku ne sprejemamo

Skladno z Odlokom o začasni prepovedi ponujanja in prodaje blaga in storitev potrošnikom v Republiki Sloveniji na Mestni tržnici Celje:
- ostajajo odprti lokali s hrano in prodaja kmetijskih in drugih živilskih izdelkov;
- prodaja neživilskih izdelkov je začasno zaustavljena, svoja vrata so zaprli tudi gostinski lokali; 
- zaradi zmanjšanja možnosti okužbe smo do nadaljnjega zaprli tudi sanitarije za obiskovalce; do sanitarij bodo lahko dostopali le ponudniki na tržnici – dostop jim bodo omogočili naši zaposleni.


 

Za vse uporabnike smo dosegljivi:
- na telefonski številki: 03 425 64 00
- preko navadne pošte: Teharska cesta 49, 3000 Celje
- na elektronskem naslovu: info@simbio.si 

Vso izvajanje nujnih dejavnosti poteka v okrnjeni kadrovski sestavi zaradi preventivnih razlogov.  

Vse uporabnike prosimo za razumevanje in še posebej, da upoštevajo navodila zaposlenih v zbirnih centrih, kjer bomo dosledno omejevali dostop do centra skladno z navodili NIJZ za preprečevanja širjenja koronavirusa.


[bookmark: _GoBack]V Simbiu smo v največji možni meri upoštevali tudi vsa druga navodila in priporočila pristojnega ministra za organizacijo dela, ki bo prispevala k zmanjšanju hitrosti širjenja virusa (dodatna zaščitna oprema za voznike, drseči čas prihoda na delo, da ni grupiranja, prezračevanje …). 


V nadaljevanju bomo ukrepe prilagajali trenutni situaciji. 

